Washington, D.C.

Washington, District of Columbia yaiku kutha krajan Amérika Sarékat. Kutha iki ora kalebu praja ngendi baé, nanging minangka wewengkon fédheral. Minangka pusat papréntahan nagara Amérika Sarékat, Kutha Washington ora banjur uga dadi kutha dagang lan ékonomi. Tata ruangé diutamaaké kanggo kantor-kantor pamaréntah lan kegiyatan para diplomat saka mancanagara.

Saliyané iku, sing ndunungi kutha iki nduwé hak pilih ing pemilihan umum, nanging ora duwé wakil ing kongres, parlemené Amérika Sarékat. Padunung kutha iki udakara 600.000 wong. Komposisi relatif padununge yaiku kurang luwih 65% ras kulit ireng, 30% ras kulit putih, lan 5% sing liyané.

 Pariwisata 
 Capitol Hill, minangka gedhong parlemen.
 White House, minangka kantor pusat papréntahan lan dalemé présidhèn.
 Lincoln Memorial Park, minangka taman pangeling-elingé Présidhèn Abraham Lincoln.
 Jefferson Memorial Park, minangka taman pangeling-elingé Présidhèn Thomas Jefferson.
 Washington Monument, monumen kanggo ngurmati Présidhèn George Washington.
 Pentagon, minangka kantor Departemen Pertahanan Amérika Sarékat.
 Smithsonian Institution, komplek musiyum sing manggon sacedhake Gedung Putih.

 Gladri 

 Pranala njaba 

 Situs resmi
 Pandhuan lelungan menyang Washington, D.C.
 Sumber pepak ngenani Washington, D.C. saka USGS

Kategori:Artikel Dhasar
Kategori:Kutha ing Amérika Sarékat
Kategori:Kutha krajan
Kategori:Praja Amérika Sarékat